**Zmluva o nájme dopravného prostriedku**

uzatvorená podľa § 630 a nasl. Obchodného zákonníka

**Prenajímateľ:**

Obchodné meno: ........................................................................

Sídlo *(miesto podnikania)*: ........................................................................

IČO: ........................................................................

Číslo účtu: ........................................................................

Banka: ........................................................................

(ďalej len **„Prenajímateľ“**)

**a**

**Nájomca:**

Obchodné meno: ........................................................................

Sídlo *(miesto podnikania)*: ........................................................................

IČO: ........................................................................

Číslo účtu: ........................................................................

Banka: ........................................................................

(ďalej len **„Nájomca“**)

sa dohodli na uzatvorení tejto zmluvy o nájme dopravného prostriedku (ďalej len „Zmluva“):

**Článok I**

**Predmet zmluvy**

1) Prenajímateľ je ......................... *(výlučným vlastníkom/podielovým spoluvlastníkom v podiele.......(napr. ½))* nasledovného dopravného prostriedku:

* továrenská značka, typ: ......................... *(napr. Porsche Cayman)*
* farba: .........................
* výr. číslo karosérie (VIN): .........................
* číslo motora: .........................
* palivo: ......................... *(benzín/diesel/LPG/hybrid)*
* rok výroby: .........................
* číslo technického preukazu: .........................
* evidenčné číslo vozidla: .........................
* počet najazdených kilometrov: .........................

(ďalej len „Predmet nájmu“).

2) Zmluvné strany sa dohodli, že Prenajímateľ týmto za odplatu prenecháva Predmet nájmu na dočasné užívanie Nájomcovi.

3) Prenajímateľ je povinný odovzdať Nájomcovi Predmet nájmu spolu s nasledovnými dokladmi potrebnými pre jeho užívanie:

* osvedčenie o evidencii č. .........................
* doklad o technickej kontrole č. .........................
* doklad o emisnej kontrole č. .........................
* doklad o povinnom zmluvnom poistení (biela karta) č. .........................

(ďalej len „Doklady“).

**Článok II**

**Doba nájmu**

Zmluvné strany sa dohodli, že nájom sa uzatvára na dobu určitú, od ............................... do ....................................... /na dobu neurčitú.

**Článok III**

**Nájomné**

1) Nájomné za užívanie Predmetu nájmu je zmluvnými stranami dohodnuté vo výške .........................,–€ mesačne, slovom......................... .

2) Zmluvné strany sa dohodli, že Nájomca bude hradiť nájomné ......................... (napr. *v hotovosti/bezhotovostne*, *prevodom na účet prenajímateľa, č. účtu: 12345678/1234)*. Nájomné je splatné mesačne vopred, najneskôr k 15. dňu príslušného mesiaca.

3) Nájomca nie je povinný platiť nájomné za čas, kedy nemohol Predmet nájmu užívať pre nespôsobilosť Predmetu nájmu alebo potrebu jeho opravy, ibaže nemožnosť užívať Predmet nájmu spôsobil Nájomca alebo osoby, ktorým Nájomca umožnil k Predmetu nájmu prístup.

**Článok IV**

**Účel nájmu**

1) Nájomca je oprávnený užívať Predmet nájmu iba na účel ......................... *(napr. na účel výkonu svojej podnikateľskej činnosti podľa zápisu v obchodnom/živnostenskom registri platného ku dňu uzavretia tejto zmluvy; na účel prepravy tovaru a osôb a pod...).*

2) Nájomca týmto vyhlasuje, že sa s Predmetnom nájmu pred uzavretím tejto zmluvy osobne podrobne oboznámil, a že Predmet nájmu je plne spôsobilý na užívanie za účelom uvedeným v predchádzajúcom bode tohto článku Zmluvy.

**Článok V**

**Práva a povinnosti nájomcu**

1) Nájomca je povinný počínať si počas celej doby nájmu tak, aby nedochádzalo ku škodám na Predmete nájmu. V prípade porušenia tejto povinnosti zodpovedá nájomca za vzniknutú škodu.

2) Nájomca sa zaväzuje, že bez súhlasu prenajímateľa nevykoná na Predmete nájmu žiadne úpravy.

3) Nájomca je povinný na účet Prenajímateľa udržiavať Predmet nájmu v stave, v akom Predmet nájmu prevzal od Prenajímateľa, s prihliadnutím na bežné opotrebenie . Nájomca je povinný potrebu opráv na Predmete nájmu oznámiť Prenajímateľovi bez zbytočného odkladu po tom, ako sa o nej dozvedel. Ak tak neurobí, stráca právo na náhradu nákladov vynaložených na opravy Predmetu nájmu, môže však požadovať to, o čo sa Prenajímateľ opravami obohatil.

4) Nájomca *je/nie je* oprávnený dať Predmet nájmu do podnájmu tretej osobe bez predchádzajúceho písomného súhlasu prenajímateľa.

5) V prípade skončenia doby nájmu je nájomca povinný vrátiť Predmet nájmu v stave, v akom bol prevzatý, s prihliadnutím na obvyklé opotrebovanie . Nájomca je po skončení nájmu povinný vrátiť Predmet nájmu do miesta, kde ho od Prenajímateľa prevzal.

6) Zmeny na Predmete nájmu, ktoré nájomca vykonal so súhlasom Prenajímateľa, nie je povinný po skončení doby nájmu uviesť do pôvodného stavu. Nájomca nemá nárok na náhradu nákladov spojených s takýmito zmenami okrem prípadov, kedy sa na ich náhrade osobitne dohodne s Prenajímateľom.

**Článok VI**

**Práva a povinnosti prenajímateľa**

1) Prenajímateľ sa zaväzuje odovzdať Predmet nájmu Nájomcovi do užívania v stave spôsobilom na dohodnuté užívanie spolu so všetkými Dokladmi.

2) O odovzdaní a prevzatí Predmetu nájmu spíšu zmluvné strany písomný protokol, ktorý bude pripojený k tejto zmluve ako jej príloha č. 1.

4) Prenajímateľ sa zaväzuje, zabezpečiť Nájomcovi plný a nerušený výkon práv spojených s užívaním Predmetu nájmu.

**Článok VII**

**Zodpovednosť za škodu**

1) Prenajímateľ zodpovedá Nájomcovi za škody, ktoré vznikli tým, že Predmet nájmu nebol spôsobilý na užívanie za účelom dohodnutým v článku IV. tejto Zmluvy. Tejto zodpovednosti sa však zbaví v prípade, ak preukáže, že nemohol ani pri zachovaní odbornej starostlivosti zistiť ani predvídať nespôsobilosť Predmetu nájmu na dohodnuté užívanie.

2) Nájomca je povinný starať sa o to, aby na Predmete nájmu nevznikla škoda. Škodu na Predmete nájmu počas trvania nájmu znáša Prenajímateľ, okrem prípadov, ak škodu na Predmete nájmu spôsobil Nájomca alebo osoba, ktorej Nájomca umožnil k Predmetu nájmu prístup. Právo na náhradu škody si Prenajímateľ musí u Nájomcu uplatniť najneskôr do 6 mesiacov od skončenia nájmu, inak mu toto právo zanikne.

**Článok VIII**

**Skončenie nájmu**

1) Nájomný pomer zaniká uplynutím doby, na ktorú bol dohodnutý.

2) Pred uplynutím dohodnutej doby nájmu možno nájomný vzťah ukončiť vzájomnou dohodou alebo písomnou výpoveďou jednej zo zmluvných strán. Výpovedná doba je ......................... mesiace a začína plynúť prvým dňom kalendárneho mesiaca nasledujúceho po doručení výpovede.

3) Právo užívať Predmet nájmu zaniká Nájomcovi skončením nájomného vzťahu. Nájomca je povinný vrátiť Predmet nájmu spolu s Dokladmi späť Prenajímateľovi v posledný deň trvania nájmu. V prípade, ak Nájomca vráti Predmet nájmu po tejto lehote, je povinný platiť Prenajímateľovi nájomné až do okamihu skutočného vrátenia Predmetu nájmu.

**Článok IX**

**Záverečné ustanovenia**

1) Táto zmluva nadobúda platnosť a účinnosť dňom jej podpisu oboma zmluvnými stranami.

2) Práva a povinnosti zmluvných strán, ktoré nie sú upravené touto zmluvou, sa spravujú ustanoveniami Obchodného zákonníka a ďalšími všeobecne záväznými právnymi predpismi.

3) Zmena tejto zmluvy je možná len formou písomných, číslovaných dodatkov.

4) Táto zmluva je vyhotovená v dvoch rovnopisoch, z ktorých jeden je určený pre Nájomcu a jeden pre Prenajímateľa.

5) Zmluvné strany vyhlasujú, že si túto zmluvu prečítali, jej obsahu porozumeli a zodpovedá ich skutočnej a slobodnej vôli, na znak čoho ju podpisujú.

V ........................., dňa .........................

Prenajímateľ Nájomca

....................................................... .......................................................

*obchodné meno* *obchodné meno*

konajúci*:* .........................*, funkcia* konajúci*:* .........................*, funkcia*

*(uviesť funkciu osoby konajúcej v mene právnickej osoby, napr. konateľ)*